**ՀԵՏԱՔՐՔՐՈՒԹՅԱՆ ՀԱՅՏԵՐԻ ՆԵՐԿԱՅԱՑՄԱՆ ՀՐԱՎԵՐ**

**“Ընտրված տարածքներում ագրոանտառաբուծության և հողերի վերանայում և նոր հողերի ընտրություն”, GEF/QCBS-2019/003**

ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ

ԵՆԹԱԿԱՌՈՒՑՎԱԾՔՆԵՐԻ ԵՎ ԳՅՈՒՂԱԿԱՆ ՖԻՆԱՆՍԱՎՈՐՄԱՆ ԱՋԱԿՑՈՒԹՅԱՆ ԾՐԱԳԻՐ (ԵԳՖԱԾ)

ԽՈՐՀՐԴԱՏՎԱԿԱՆ ԾԱՌԱՅՈՒԹՅՈՒՆՆԵՐ. ՈՐԱԿԻ ԵՎ ԳՆԻ ՎՐԱ ՀԻՄՆՎԱԾ ԸՆՏՐՈՒԹՅՈՒՆ

ԳԼՈԲԱԼ ԷԿՈԼՈԳԻԱԿԱՆ ՀԻՄՆԱԴՐԱՄ /ԳԷՀ/ ԴՐԱՄԱՇՆՈՐՀ - 2000001401

Հայաստանի Հանրապետությունը դրամաշնորհ է ստացել ԳԷՀ-ից և այդ միջոցների մի մասը մտադիր է օգտագործել` ***Ընտրված հողատարածքներում անտառապատման միջոցների դիտարկում և նոր հողերի ընտրություն, GEF/QCBS-2019/003*** ծրագրի համար պայմանագրի շրջանակներում վճարումներ կատարելու նպատակով:

Խորհրդատվական ծառայությունները («Ծառայություններ») ներառում են Հողերի վերականգնման հանգամանալից զեկույցի կազմում: Զեկույցը պետք է լինի համակողմանի ուսումնասիրություն, որը կներառի` ***Ա. Հայաստանի Հանրապետության Սյունիքի և Արարատի մարզերի նախապես ընտրված տեղանքների համար կազմված*** ***վերականգնման և ներդրումների առկա 3 ծրագրերի վերանայում, Բ. Ընտրված տարածքներում վերականգնման*** ***միջոցառումների անհրաժեշտության հայտնաբերում և հաջորդիվ` ընտրված տեղանքների հաստատում կամ վերանայում, վերականգնման համար հավակնորդ նոր տեղանքների հայտնաբերում, քարտեզագրում և ներդրումային պլանների մշակում, որոնցում առաջարկված կլինեն յուրաքանչյուր տեղանքում կատարվելիք ներդրումների տեսակները, ծավալաթերթերը, իրականացման ընթացքը և համայնքի ներգրավվածությունը, Գ. Իրականացման աջակցություն:***

«Գյուղական տարածքների տնտեսական զարգացման ծրագրերի իրականացման գրասենյակ» ՊՀ-ն (ԾԻԳ) բոլոր շահագրգիռ խորհրդատու կազմակերպություններին հրավիրում է ներկայացնելու հետաքրքրության հայտեր` ծրագրի իրականացման համար խորհրդատու կազմակերպության ընտրության առաջիկա մրցույթին մասնակցելու նպատակով: Հետաքրքրված խորհրդատու կազմակերպությունները պետք է տրամադրեն տեղեկություններ, որոնք կփաստեն, որ կազմակերպությունն ունի Ծառայությունները կատարելու համար պահանջվող որակավորում և համապատասխան փորձ: Խորհրդատու կազմակերպությունը կարող է ներկայացնել միայն մեկ հետաքրքրության հայտ կա՛մ որպես առանձին միավոր կա՛մ համատեղ ձեռնարկության կազմում:

Հետաքրքրության հայտը պետք է ներկայացվի համաձայն ԾԻԳ-ի https://raed.am/procurement/adstatements.html կայքում հրապարակված ***Առաջադրանքի պայմանների*** և ***Հետաքրքրության հայտերի ներկայացման ձևանմուշի*** և պարունակի հետևյալ փաստաթղթերը.

* Դիմում-նամակ`ուղղված ԾԻԳ-ի տնօրենին.
* Հայտի տվյալները, ներառյալ` համատեղ ձեռնարկության կազմում գործընկերոջ տվյալները (ըստ տրամադրված ձևանմուշի).
* Տեխնիկական որակավորման պահանջներին համապատասխանող նախորդ նմանատիպ ծրագրերի մանրամասները, որտեղ հստակ նշվում է ներկայացված ծրագրի համապատասխանությունը համապատասխան չափանիշին: Ծրագրի մանրամասները պետք է ներառեն ծրագրի անվանումը, գտնվելու վայրը, բյուջեն, մեկնարկի ամսաթիվը, ավարտի ամսաթիվը, պատվիրատուի անվանումը և մատուցվող ծառայությունների շրջանակը (ըստ տրամադրված ձևանմուշի).

**Այս փուլում ինքնակենսագրություններ (CV) չեն պահանջվում:**

**Խորհրդատու կազմակերպությունների կարճ ցուցակի կազմման չափանիշներն են.**

*ա) Նմանատիպ էկոկլիմայական պայմաններում/տարածաշրջաններում հողերի դեգրադացման, լանդշաֆտների վերականգնման և (կամ) վերամշակման (ռեկուլտիվացիա) ոլորտներում հետազոտությունների և ծրագրերի իրականացման հաջողված փորձ ​​(առնվազն 1 նմանատիպ ծրագիր վերջին 5 տարիների ընթացքում)` առավելագույնը 30 միավոր.*

*բ) նմանատիպ աշխատանքների վերաբերյալ ծրագրային կիրառելի հաշվետվությունների կազմման ապացուցելի փորձ, այն է` ներկայացնել նմանատիպ ծրագրերի իրականացման ընթացքում կազմված հաշվետվություններ, նախընտրելի է տեղում իրականացված դաշտային աշխատանքների վերաբերյալ և ոչ թե միայն տեսական ուսումնասիրության արդյունքում կազմված ծրագրային հաշվետվություններ (առնվազն 1 նմանատիպ ծրագիր վերջին 5 տարիների ընթացքում, գերադասելի է Հայաստանում)` առավելագույնը 35 միավոր.*

*գ) առնվազն 3 տարվա աշխատանք լանդշաֆտների վերականգնման կամ հարակից բնագավառներում իրականացվող նմանատիպ ծրագրերում, մասնավորապես՝ շրջակա միջավայրի ակտիվ վերականգնման տեխնոլոգիաների և մեթոդների նախագծման և իրականացման, բուսականության վերականգնման/ռեկուլտիվացիայի մեթոդաբանության և հողերի վերականգմանը նպաստող բույսերի կառավարման մեթոդների վերաբերյալ փորձ (առնվազն 1 նմանատիպ ծրագիր վերջին 5 տարիների ընթացքում)` առավելագույնը 35 միավոր:*

Կարճ ցուցակում ընդգրկվելու համար խորհրդատու ընկերությունը պետք է հավաքի նվազագույնը 75 միավոր:

Հետաքրքրված խորհրդատուների ուշադրությունն ենք հրավիրում «Իր գործառնություններում և գործունեության ընթացքում խարդախության և կոռուպցիայի կանխարգելման վերաբերյալ ԳԶՄՀ-ի վերանայված քաղաքականության» վրա:

Խորհրդատուն կընտրվի Որակի և գնի վրա հիմնված ընտրության (QCBS) եղանակով` 2010 թ. սեպտեմբերին ԳԶՄՀ-ի կողմից հրապարակված «Գնումների ուղեցույցի և ձեռնարկի ընթացակարգերին» կամ դրանց երբևէ հրապարակված թարմացումներին համապատասխան:

Հետաքրքրության հայտը պետք է ներկայացվի անգլերեն լեզվով` 1 բնօրինակ և 1 պատճեն, էլեկտրոնային կամ թղթային տեսքով: Օրինակների միջև հակասության դեպքում առավելությունը կտրվի թղթային բնօրինակին:

Ծառայությունների առաջարկվող տևողությունը կազմում է 12 ամիս:

Լրացուցիչ տեղեկությունների կամ պարզաբանումների համար խնդրում ենք գրել procurement@raed.am էլեկտրոնային հասցեին: Պարզաբանումները պետք է ստացվեն վերջնաժամկետից առավելագույնը 7 օր առաջ, իսկ պատասխանները կհրապարակվեն առցանց՝ [www.raed.am](http://www.raed.am) կայքում:

Հետաքրքրության հայտերը պետք է ներկայացվեն ստորև նշված հասցեով մինչև 2020 թ. ապրիլի 27-ը` ժամը 18:00-ն:

***«Գյուղական տարածքների տնտեսական զարգացման ծրագրերի իրականացման գրասենյակ» ՊՀ***

***Ում` տնօրեն Աշոտ Վարդանյան***

***Հասցե` Հայաստանի Հանրապետություն, Երևան, Տիգրան Մեծ 4, 6-րդ հարկ***

***Հեռ.` 374 10 54 65 10, էլփոստ`*** ***procurement@raed.am***